10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 251/202 της 13/25 Ιαν. 1961 (ΦΕΚ Β΄ 26) Περί καθορισμού ωρών εργασίας του εν γένει προσωπικού ξενοδοχείων ύπνου. Έχοντες υπ’ όψει: 1)Τας διατάξεις της παρ.1 του άρθρ.2 του Ν.Δ. 4020/1959 «περί τροποποιήσεως και συμπληρώσεως ενίων διατάξεων εργατικών τινων Νόμων». 2)Τας από 20.5.1959, 7.8.1959 και 30.11.1959 γνωμοδοτήσεις του Εθνικού Γνωμοδοτικού Συμβουλίου Κοινωνικής Πολιτικής. 3)Το υπ’ αριθ. 62694/688/31.12.1960 σχετικόν έγγραφον του Υπουργού Προεδρίας της Κυβερνήσεως, αποφασίζομεν: Αι ώραι εργασίας άπαντος εν γένει του υπαλληλικού, υπηρετικού και εργατοτεχνικού προσωπικού των καθ’ άπασαν την Χώραν ξενοδοχείων ύπνου περιορίζονται ως ακολούθως: Δια το από 1ης Φεβρ. 1961 μέχρι 31ης Οκτ. 1961 χρονικόν διάστημα εις 9 ώρας καθ’ εκάστην. Από 1ης Νοεμ. 1961 και εφεξής εις 8 ώρας καθ’ εκάστην. Η παρούσα δημοσιευθήτω δια της Εφημερίδος της Κυβερνήσεως. 